Bylmoordenaar sit lank vir aanval op plaas | Maroela Media
Bylmoordenaar sit lank vir aanval op plaas
Edwin Stanley Klaaste. Foto: Verskaf
Edwin Stanley Klaaste (21) is tot tronkstraf gevonnis nadat hy 'n man in Desember op 'n plaas naby Fraserburg in die Noord-Kaap met 'n byl doodgeslaan het.
Lt.kol. Dimakatso Mooi, polisiewoordvoerder, het Maandagaand gesê die moord op Riaan de Bruin (21) het op 5 Desember plaasgevind.
"Klaaste het op dié dag sy eksmeisie in die bed saam met die oorledene betrap en hom uit jaloesie met 'n byl aangerand. De Bruin het probeer weghardloop, maar Klaaste het hom agternagesit en aangehou om hom aan te rand," het Mooi gesê.
De Bruin is na 'n hospitaal gehaas, waar hy aan sy beserings beswyk het. Klaaste is op die toneel in hegtenis geneem en was sedertdien in aanhouding.
Hy is deur die Fraserburg-streekshof skuldig bevind en tot 15 jaar tronkstraf gevonnis.
Fraserburg misdaad Noord-Kaap
Puk-student sterf aan nie-aansteeklike meningitis
Bus bots teen huis ná doodskoot
Theresa B · 3 jaar gelede
Dis darem min jare wat die mense kry deesdae vir moord. Geen wonder almal word nou links en regs vermoor nie. Bring terug die doodstraf!!!!
ig · 3 jaar gelede
Theresa , ons moet vrede maak dat die doodstraf NOOIT weer ingestel sal word nie.
Veritas · 3 jaar gelede
Hoekom 'n byl gebruik om iemand mee dood te slaan? Ek kan nog verstaan as jy die agterkant van die byl gebruik om 'n spyker in te kap maar om moord te pleeg is die skerp kant tog seker meer effektief. Indien die skerp kant wel gebruik was, sou die regte term tog 'doodgekap' wees.
Berhalet Beukes · 3 jaar gelede
Dwelms en jaloesie
Gert · 3 jaar gelede
My kanse as n man om swanger te raak met n drieling is beter as wat die kans is dat die doodstraf teruggebring sal word.
Piet Pompies · 3 jaar gelede
Net gister word 'n misdadiger aangekeer en ek moes hom identifiseer, dit is onwerklik watse arrogansie skelms het. Dit gaan nie oor steel om te oorleef, dit gaan oor steel om 'n luukse lewenstyl en of dwelms te onderhou.